Cincticulus
Cincticulus, vel appellatione Graeca perizoma περίζωμα, est subligatura textilis quo usi sunt viri multarum civitatum antiquarum et recentiorum qui laborant aut corpora exercitant. Tale vestimentum sine alio gerebant et hodie gerunt populi praecipue climatum tropicalium nonnulli. Hoc vel simile gerunt Iaponenses qui natant et corpora exercitant, appellatione fundoshi, Indique nonnulli qui res religiosas perficiunt, appellatione kaupīnaṃ; hoc gerebant viri populorum Brasiliensium et praesertim Tupí, nuncupatione tanga.